*****

ΚΑΝΟΝΙΣΜΟΣ (ΕΟΚ) αριθ. 2084/83 ΤΗΣ ΕΠΙΤΡΟΠΗΣ

της 26ης Ιουλίου 1983

περί τροποποιήσεως του κανονισμού (ΕΟΚ) αριθ. 1332/83 περί καθορισμού, για την περίοδο εμπορίας 1983/84, της κοινοτικής τιμής προσφοράς για τα λεμόνια η οποία εφαρμόζεται έναντι της Ελλάδας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 10/81 του Συμβουλίου της 1ης Ιανουαρίου 1981 περί καθορισμού, στον τομέα των οπωροκηπευτικών, των γενικών κανόνων εφαρμογής της πράξεως προσχωρήσεως του 1979 (1), και ιδίως το άρθρο 9 παράγραφος 1,

Εκτιμώντας:

ότι, σύμφωνα με το άρθρο 75 της πράξεως προσχωρήσεως της Ελλάδας, καθιερώνεται εξισωτικός μηχανισμός κατά την εισαγωγή στην Κοινότητα των Εννέα για τα οπωροκηπευτικά προελεύσεως Ελλάδας για τα οποία έχει καθορισθεί θεσμική τιμή·

ότι, σύμφωνα με το άρθρο 75 παράγραφος 2 περίπτωση α) της ως άνω πράξεως προσχωρήσεως υπολογίζεται κατ' έτος μία κοινοτική τιμή προσφοράς αφενός μεν με βάση τον αριθμητικό μέσο όρο των τιμών στην παραγωγή κάθε Κράτους μέλους της Κοινότητας των Εννέα, προσαυξημένο κατά τα έξοδα μεταφοράς και συσκευασίας που επιβαρύνουν τα προϊόντα από τις περιοχές παραγωγής έως τα αντιπροσωπευτικά κέντρα καταναλώσεως της Κοινότητας, αφετέρου δε αφού ληφθούν υπόψη οι εξελίξεις του κόστους παραγωγής στον τομέα των οπωροκηπευτικών· ότι οι προαναφερθείσες τιμές στην παραγωγή αντιστοιχούν στον μέσο όρο των τιμών που διαπιστώνονται κατά τη διάρκεια των τριών ετών που προηγούνται της ημερομηνίας καθορισμού της κοινοτικής τιμής προσφοράς· ότι, πάντως, η ετήσια κοινοτική τιμή προσφοράς δεν μπορεί να υπερβαίνει το ύψος της τιμής αναγωγής που εφαρμόζεται έναντι τρίτων χωρών·

ότι, για να ληφθούν υπόψη οι εποχιακές διαφορές των τιμών, πρέπει να διαιρεθεί η περίοδος εμπορίας σε υποπεριόδους και να καθορισθεί μία κοινοτική τιμή προσφοράς για καθεμία από αυτές·

ότι, σύμφωνα με το άρθρο 3 του κανονισμού (ΕΟΚ) αριθ. 10/81, οι τιμές που λαμβάνονται υπόψη για τον υπολογισμό των τιμών στην παραγωγή είναι εκείνες που διαπιστώνονται για εγχώριο προϊόν καθορισμένο κατά τα εμπορικά του χαρακτηριστικά στην ή στις αντιπροσωπευτικές αγορές που βρίσκονται στις ζώνες παραγωγής, όπου οι τιμές είναι οι πλέον χαμηλές για τα προϊόντα ή τις ποικιλίες που αντιπροσωπεύουν σημαντικό μέρος της παραγωγής που τίθεται σε εμπορία καoe' όλη τη διάρκεια ή κατά τη διάρκεια μέρους του έτους και ανταποκρίνονται στην ποιοτική κατηγορία Ι και σε συγκεκριμένους όρους όσον αφορά τη συσκευασία · · ότι ο μέσος όρος των τιμών για κάθε αντιπροσωπευτική αγορά πρέπει να καταρτίζεται αφού αποκλεισθούν οι τιμές που μπορεί να θεωρηθούν υπερβολικά υψηλές ή υπερβολικά χαμηλές σε σχέση με τις κανονικές διακυμάνσεις που διαπιστώνονται στην αγορά αυτή·

ότι η εφαρμογή των προαναφερθέντων κριτηρίων οδηγεί, σαν συνέπεια της μεταβολής της τιμής αναγωγής των λεμονιών, στην μεταβολή των κοινοτικών τιμών προσφοράς των λεμονιών, για την περίοδο από την 1η Ιουνίοχ 1983 έως τις 31 Μαΐου 1984, ήδη καθορισθέντων από τον κανονισμό (ΕΟΚ) αριθ. 1332/83 (2)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η παράγραφος άρθρου 2 του κανονισμού (ΕΟΚ) αριθ. 1332/83 αντικαθίσταται από το εξής κείμενο:

«Για την περίοδο εμπορίας 1983/84, η κοινοτική τιμή προσφοράς νωπών λεμονιών που υπάγονται στη διάκριση 08.02 Γ του Κοινού Δασμολογίου, η οποία εκφράζεται σε ECU ανά 100 χιλιόγραμμα καθαρού βάρους, καθορίζεται ως εξής για τα προϊόντα της ποιοτικής κατηγορίας Ι όλων των μεγεθών, που προσφέρονται συσκευασμένα:

Ιούνιος: 32,35

Ιούλιος: 35,86

Αύγουστος: 37,29

Σεπτέμβριος: 32,86

Οκτώβριος: 28,46

Νοέμβριος: 25,39

Δεκέμβριος: 26,14

Ιανουάριος:

Φεβρουάριος: 25,86

Μάρτιος: 26,42

Απρίλιος: 26,87

Μάιος: 29,51.»

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουνίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 291 της 19. 11. 1979, σ. 17.

(2) ΕΕ αριθ. L 139 της 28. 5. 1983, σ. 19.